Abam Bocey Tamatkan Zaman Bujang
Dengan sekali lafaz  pelawak popular Abam Bocey sah bergelar suami kepada Siti Norhidayah Mohd Ali, 25, kira-kira jam 5.35 minit petang tadi. Abam atau nama sebenarnya Syed Umar Mokhtar Syed Mohd Redzuan, 29, dan Hidayah dinikahkan Ustaz Kamal Salam, Penolong Pendaftar Nikah Sabak Bernam, berwakil walikan bapa pengantin perempuan Mohd Ali Bahtin. Pengantin lelaki menyerahkan mas kahwin sebanyak RM3,000 berserta 9 dulang hantaran dibalas 11 oleh pihak perempuan. Manakala jumlah wang hantaran adalah sebanyak RM13,888. Abam Bocey dan pasangannya Norhidayah Mohd Ali. Sumber gambar: Astro Awani Abam Bocey dan pasangannya Norhidayah Mohd Ali. Sumber gambar: Astro Awani Dua anggota kumpulan Bocey, Fad dan Achey turut hadir menemani sahabat baik mereka itu. Terdahulu, Abam dan Hidayah melangsungkan pertunangan di kediaman pengantin perempuan pada pukul 10 pagi tadi. Abam dan Hidayah mula mengenali di antara satu sama lain sejak empat tahun lalu.